Document ID: 31978R0686

Uredba Komisije (EGS) št. 686/78
z dne 6. aprila 1978
o dodatnih določbah v zvezi z dodelitvijo izvoznih nadomestil za ribiške proizvode
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 100/76 z dne 19. januarja 1976 o skupni ureditvi trga za ribiške proizvode [1], nazadnje spremenjene z Uredbo (EGS) št. 2560/77 [2],
ob upoštevanju Uredbe Sveta (EGS) št. 110/76 z dne 19. januarja 1976 o splošnih pravilih za dodelitev izvoznih nadomestil za ribiške proizvode in o merilih za določitev zneska takšnih nadomestil [3], zlasti člena 7(3),
ker je bilo ugotovljeno, da so proizvodi iz Skupnosti zamrznjeni in/ali predelani na krovu plovila, ki pluje pod zastavo države nečlanice; ker se takšni proizvodi izvozijo, potem ko so zamrznjeni ali predelani;
ker so gospodarske razmere, v katerih se opravljajo takšne dejavnosti, primerljive s tistimi, v katerih se izvajajo dejavnosti v državah nečlanicah, kjer so proizvodni stroški občutno nižji kot v Skupnosti; ker dodelitev izvoznih nadomestil za zamrznjene in/ali predelane proizvode v takšnih razmerah daje tem proizvodom neupravičeno gospodarsko prednost;
ker so ukrepi iz te uredbe v skladu z mnenjem Upravljalnega odbora za ribiške proizvode,
SPREJELA NASLEDNJO UREDBO:
Člen 1
Za namene sistema izvoznih nadomestil se ribiški proizvodi z izvorom iz Skupnosti, ki so zamrznjeni in/ali predelani na krovu plovila, registriranega ali zabeleženega v tretji državi, ki pluje pod zastavo tretje države, obravnavajo kot proizvodi, ki ne izvirajo iz Skupnosti.
Člen 2
Ta uredba začne veljati 29. aprila 1978.
Uporablja se za izvoze, za katere so bile izvozne carinske formalnosti izpolnjene z učinkom od tega datuma.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. aprila 1978

Labels: 17
5
8
3
6